Šeltis
Šeltis, Šetlando aviganis (angl. Shetland Sheepdog) - aviganis, kilęs iš Didžiosios Britanijos. Patino aukštis ties gogu - 37 cm, kalės - 35,5 cm. Svoris - 5-10 kg. Plaukai ilgi, šiurkštūs, pavilnė minkšta, trumpa, tanki. Letenos su nuokaromis. Šelčiai būna įvairių rudų atspalvų - nuo šviesios smėlio iki raudonmedžio spalvos (plaukų galiukai gali būti juodi), melsvai juodi ir juodi su baltumu. Šelčiai yra vieni iš mažiausių aviganių pasaulyje. Jų tėvynė - Šetlando salos, esančios maždaug už 50 mylių į šiaurę nuo Škotijos.